20/05/2021 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2021/20303. Resolución de concesión definitiva do Programa FO206/2021

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FO206: CONVOCATORIA DO PROGRAMA DE SUBVENCIÓNS A CONCELLOS E ENTIDADES LOCAIS PARA O MANTEMENTO OU CREACIÓN DE POSTOS DE TRABALLO DE PERSOAL TÉCNICO NOS SERVIZOS MUNICIPAIS DE CULTURA EN 2021 Don VALENTÍN GONZÁLEZ FORMOSO, presidente da Deputación Provincial da Coruña, Mediante resolución da Presidencia n.° 10941, do 22 de marzo de 2021, publicada no BOP do 25 de marzo de 2021, procedeuse a conceder, de forma provisional, as subvencións da convocatoria FO206: Convocatoria do programa de subvencións a concellos e entidades locais para o mantemento ou creación de postos de traballo de persoal técnico nos servizos municipais de cultura en 2021 abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expreso, a subvención considerarase aceptada tacitamente. No prazo de alegacións concedido presentáronse as seguintes alegacións, reformulacións ou emendas de erros: – O Concello da Baña presentou un escrito manifestando que por erro indicou que a xornada do persoal técnico obxecto da subvención era a tempo parcial, solicitando a corrección de dito apartado sendo o correcto xornada a tempo completo, polo que lle corresponde unha subvención de 9.980,00 € no lugar de 5.322,67 € de importe de subvención. – O Concello de Noia presentou un escrito no que solicita a reformulación da súa solicitude modificando o número de semanas a contratar do persoal técnico obxecto da subvención, polo que o importe concedido redúcese a 2303,08 €, no lugar de 2.686,92 €. Para poder atender as reformulacións e emendas presentadas, por resolución da Presidencia número 19236, do 11/05/2021, modifícase a resolución número 1077, do 14/01/2021, pola que se aproba a convocatoria do Programa de subvencións a concellos e outras entidades locais para o mantemento ou creación de postos de traballo de persoal técnico nos servizos municipais de cultura en 2021, incrementando o importe da convocatoria que pasa de ser de 770.000,00 € a 774.232,51 €. Vistos o informe do Servizo Servizo de Acción Social, Cultural e Deportes e o informe do Servizo de Fiscalización. RESOLVO: 1.º.–Aprobar a concesión das subvencións, incluídas as reformulacións e emendas presentadas, correspondentes ao programa FO206: Convocatoria do programa de subvencións a concellos e entidades locais para o mantemento ou creación de postos de traballo de persoal técnico nos servizos municipais de cultura en 2021, seguintes: TOTAL CONCEDIDO: 774.232,51 €. 2.º.–Dispor o gasto das subvencións concedidas con cargo á seguinte aplicación orzamentaria: 0612/3341/46201, fase A, referencia n.º 22021004213, operación n.º 220210018681, importe 774.232,51 €. 3.º.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 18 de maio de 2021. O presidente O secretario, Valentín González Formoso José Luis Almau Supervía